ai4bharat/Pralekha huggingface dataset:
وزیراعظم کا دفتر
وزیراعظم 16دسمبر کو قومی ،جنگی یادگار پر سؤرنم وجے مشعل کی خراج عقیدت اور ری سیپشن کی تقریب میں شرکت کریں گے
سؤرنم وجے ورش تقریبات کے ایک حصے کے طورپر ،وزیر اعظم کے ہاتھوں ، پچھلے سال جلائی گئی چار مشعلوں نے ملک کے طول وعرض کا سفر مکمل کیا ہے
وزیراعظم کے ہاتھوں ان مشعلوں کو قومی جنگی یادگار پر جلنے والی دائمی مشعل میں شامل کیاجائے گا
وزیراعظم جناب نریندر مودی 16دسمبر2021 کو دن میں تقریباََ ساڑھے دس بجے قومی جنگی یادگار پر سؤرنم مشعل کی
خراج عقیدت اور ری سیپشن کی تقریب میں شرکت کریں گے ۔
1971 میں بھارت کی فتح اور بنگلہ دیش کی تشکیل کی 50سالہ یادگار کے لئے پچھلے سال 16 دسمبر کو وزیر اعظم نے سؤرنم وجے ورش کی تقریبات کے ایک حصے کے طورپر قومی جنگی یادگار پر جلنے والی دائمی مشعل سے سؤرنم وجے مشعل جلائی تھی ۔ انہوں نے چار دیگر مشعلوں کو بھی جلایا تھا جو ملک کے چاروں سمت میں بھیجی گئی تھیں۔ اس وقت سے ان چاروں مشعلو ں نے سیاچن ، کنیا کماری ، انڈومان ونکوبار جزائر ، لونگے والا ، رن آف کچھ ، اگرتلہ وغیرہ سمیت ملک کے طول وعرض کا سفر کیا ہے۔ ان مشعلوں کو جنگ کے اہم علاقوں کے علاوہ 1971 کی جنگ میں بہادری کا ایوارڈ پانے والوں اور مجاہدین کے گھروں پر بھی لے جایا گیا۔
16 دسمبر 2021 کو خراج عقیدت کی تقریب کے دوران ان چاروں مشعلوں کو وزیراعظم قومی جنگی یادگار پر ابدی مشعل میں ضم کردیں گے ۔
وزیراعظم کا دفتر
جاپان کے وزیر اعظم کے ساتھ وزیر اعظم کی ملاقات
وزیر اعظم جناب نریندر مودی نے ہیروشیما میں جی-7 سربراہ ملاقات کے دوران 20 مئی 2023 کو جاپان کے وزیر اعظم عزت مآب جناب فومیو کشیدا کے ساتھ باہمی ملاقات کا اہتمام کیا۔
یہ اس سال وزیر اعظم فومیو کشیدا کے دورۂ بھارت کے بعد سال 2023 میں ان کی دوسری میٹنگ ہے۔
وزیر اعظم نے ہیروشیما میں بودھی پودا لگانے کے لیے وزیر اعظم کشیدا کا شکریہ ادا کیا، جو انہیں مارچ 2023 میں وزیر اعظم مودی کے ذریعہ بطور تحفہ دیا گیا تھا۔
وزیر اعظم نے یاد کیا کہ بھارتی پارلیمنٹ ہر سال ہیروشیما ڈے مناتی ہے اور کہا کہ اس موقع پر جاپانی سفارتکار ہمیشہ موجود رہے ہیں۔
دونوں قائدین نے اپنی متعلقہ جی 20 اور جی 7 صدارتوں کے تحت مختلف کوششوں کے لیے تال میل کے طریقہ کار پر اظہار خیال کیا۔ وزیر اعظم نے گلوبل ساؤتھ کے خدشات اور ترجیحات کو اجاگر کرنے کی ضرورت پر زور دیا۔
دونوں قائدین نے عصری علاقائی پیش رفتوں پر نظریات کا تبادلہ کیا۔ انہوں نے بھارت-پیسفک خطے میں مضبوط ہوتے تعاون پر بھی تبادلہ خیال کیا۔
قائدین نے باہمی خصوصی حکمت عملی اور عالمی شراکت داری کو مزید مضبوط بنانے کے طریقوں پر اتفاق کیا۔ تبادلہ خیال کے دوران تعلیم، ہنرمندی ترقیات، سیاحت، طرزحیات برائے ماحولیات ، سبز ہائیڈروجن، اعلیٰ تکنالوجی، سیمی کنڈکٹر اور ڈجیٹل عوامی بنیادی ڈھانچہ جیسے شعبوں پر توجہ دی گئی۔ دہشت گردی کا مقابلہ کرنے اور اقوام متحدہ میں اصلاح پر بھی تبادلہ خیال کیا گیا۔
خوراک کی ڈبہ بندی کی صنعتوں کی وزارت
مجموعی گھریلو پیداوار  میں خوراک کی ڈبہ بندی کے سیکٹر کا تعاون
خوراک کی ڈبہ بندی کے سیکٹر میں مجموعی ویلیو ایڈیشن  7.27 فیصد کی مشترکہ سالانہ شرح ترقی  کے ساتھ 17-2016 میں 1.79 لاکھ کروڑ روپے سے بڑھ کر 21-2020 میں 2.37 لاکھ کروڑ روپے ہوگیا ہے۔ پچھلے تین سال اور رواں سال 21-2020 کا جی وی اے درج ذیل تھا:

|
|
|
|
2017-18
|
|
2018-19
|
|
2019-20
|
|
2020-21
|
|
مجموعی ویلیو ایڈڈ
|
|
1.93
|
|
2.36
|
|
2.26
|
|
2.37
خوراک کی ڈبہ بندی کے سیکٹر کے لیے روزگار کے مواقع پیدا کرنے اور جی ڈی پی میں اپنا حصہ بڑھانے کے لیے کوئی ہدف مقرر نہیں کیا گیا ہے۔ تاہم، رجسٹرڈ مینوفیکچرنگ سیکٹر میں خوراک کی ڈبہ بندی کا شعبہ 12.2 فیصد روزگار فراہم کرتا ہے۔ وزارت کے ذریعے لاگو کی جانے والی مختلف اسکیموں اور پالیسی اقدامات کے نتیجے میں ہندوستان کے جی وی اے میں سیکٹر کی شراکت میں اضافہ ہوتا ہے۔ خوراک کی ڈبہ بندی کی صنعتوں کی وزارت پردھان منتری کسان سمپدا یوجنا  کو نافذ کرتی ہے جس کا مقصد فصل کے بعد جدید انفراسٹرکچر کی تعمیر، ویلیو ایڈیشن کو بڑھانا، کسانوں کو بہتر منافع فراہم کرنا، روزگار کے مواقع پیدا کرنا وغیرہ ہے۔ وزارت ملک بھر میں دو لاکھ بہت چھوٹی خوراک کی ڈبہ بندی کی صنعتوں کے قیام / جدید کاری کے لیے مالی، تکنیکی اور کاروباری مدد فراہم کرنے کے لیے بہت چھوٹی خوراک کی ڈبہ بندی کی صنعتوں  کی پی ایم فارملائزیشن اسکیم کو بھی نافذ کر رہی ہے۔ خوراک کی ڈبہ بندی کے سیکٹر کے لیے ایک نئی پیداوار سے منسلک ترغیبات اسکیم  نافذ کی جا رہی ہے تاکہ خوراک کی مینوفیکچرنگ کے عالمی چیمپئنز کی تعمیر میں مدد فراہم کی جا سکے۔ یہ اسکیم اس شعبے کے لیے روزگار کے مزید مواقع اور اعلیٰ برآمدات بھی پیدا کرے گی۔
یہ معلومات خوراک کی ڈبہ بندی کی صنعتوں کے وزیر مملکت جناب پرہلاد سنگھ پٹیل نے آج لوک سبھا میں ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 65
مواصلات اور اطلاعاتی ٹیکنالوجی کی وزارت
محکمہ ڈاک نے گینگسٹروں پر ڈاک ٹکٹ جاری کرنے سے متعلق میڈیا کی رپورٹوں کو لے کر وضاحت جاری کی
نئی دہلی،29؍دسمبر، میڈیا کی رپورٹوں میں یہ بتایا گیا ہے کہ مجرمانہ ریکارڈ رکھنے والے چھوٹا راجن اور منا بجرنگی پر کانپور واقع ایک ڈاک گھر نے ’’مائی اسٹامپ‘‘ جاری کیا ہے۔ اس سلسلے میں ضابطے کے مطابق ایک صارف یوم پیدائش سبکدوشی ، استقبالیہ جیسے خصوصی مواقع پر خود ، اہل خانہ ؍ احباب اور رشتے داروں کی فوٹو کا پرنٹ کی شکل میں ’مائی اسٹامپ‘ حاصل کرسکتا ہے۔ اس کے لئے صارف کو ایک اعلان نامے پر دستخط کرنا ہوتا ہے، جس میں واضح طور پر لکھا ہوتا ہے کہ
’’ صارف ایسی کسی فوٹو کو جمع نہیں کرے گا، جس سے قانون کی خلاف ورزی ہوتی ہو، یا سماج کے کسی بھی اخلاقی اقدار کو نقصان پہنچتا ہو۔ اس کے علاوہ یہ فوٹو کسی تیسرے فریق ، ملک یا انڈیا پوسٹ کے مفاد کے خلاف ہو۔ خاص طور سے فوٹو میں مندرجہ ذیل شامل نہیں ہوں گے یا اشارہ نہیں کریں گے، یا مشورہ دیں گے۔ کچھ بھی غیر قانونی قابل اعتراض یا تذلیل یا غیر اخلاقی ، کچھ بھی جو نیک نیت نہ ہو ، غلط فہمی پھیلانے والا یا ملک مخالف ، کوئی مذہبی یا سیاسی اشیاء ‘‘۔
اس معاملے میں صارف کے ذریعے مذکورہ شرائط کی خلاف ورزی کی گئی ہو، اس کے علاوہ درخواست فارم میں بھی جمع کئے گئے فوٹو کو لے کر صارف کے ذریعے اعلان نامہ نہیں دیا گیا۔
تمام متعلقہ ملازمین اور حکام کو یہ صلاح دی گئی ہے کہ وہ احکامات پر عمل کریں، جس سے مستقبل میں اس طرح کے واقعات سے بچا جاسکے۔
۔۔۔۔۔۔۔۔۔۔۔۔۔۔۔۔۔۔

U-8523
(Visitor Counter : 76
وزیراعظم کا دفتر
وزیر اعظم نے لوک کلیان مارگ پر واقع اپنی رہائش گاہ پر ناگالینڈ کی طالبات کے وفد کی میزبانی کی
طالبات کا یہ وفد ایک بھارت شریشٹھ بھارت پہل کے حصہ کے طور پر دہلی گھومنے آیا ہے
وزیر اعظم نے وفد کے ساتھ بے تکلفانہ بات چیت کی
طالبات نے وزیر اعظم کے ساتھ متعدد موضوعات پر بات کی مثلاً نارتھ ایسٹ کے بارے میں ان کا وژن، ناگالینڈ میں ان کا تجربہ، یوگ کی اہمیت وغیرہ
وزیر اعظم نے آج دن کے شروع میں لوک کلیان مارگ پر واقع اپنی رہائش گاہ پر ناگالینڈ کی طالبات کے ایک وفد کی میزبانی کی۔ یہ وفد ایک بھارت شریشٹھ بھارت پہل کے حصہ کے طور پر دہلی کا دورہ کر رہا ہے۔
طالبات نے وزیر اعظم کے ساتھ اپنی ملاقات پر خوشی کا اظہار کیا۔ بے تکلفانہ بات چیت کے دوران، انہوں نے وزیر اعظم کے ساتھ متعدد موضوعات پر گفتگو کی اور ان کی رائے جاننے چاہیے، مثلاً نارتھ ایسٹ کے بارے میں ان کا وژن، ناگالینڈ میں ان کے تجربات، یوگ کی اہمیت وغیرہ۔
بات چیت کے دوران، وزیر اعظم نے ان طالبات سے دہلی کے متعدد سیاحتی مقامات کا دورہ کرنے سے متعلق ان کے تجربہ کے بارے میں پوچھا۔ انہوں نے ان طالبات سے دہلی میں قیام کے دوران پی ایم سنگرہالیہ اور نیشنل وار میموریل کا دورہ کرنے کا مشورہ دیا۔
وزیر اعظم کے ساتھ اس وفد کی ملاقات کا انتظام قومی کمیشن برائے خواتین نے کیا تھا۔
نیتی آیوگ
نتی آیوگ نے جی 20 کی صدارت کے تحت ہندوستان کی برقی نقل و حرکت کے فروغ کی میٹنگ کا اہتمام کیا
گوا، 19 جولائی :’’ نیتی آیوگ کے ذریعہ ہندوستان کی برقی نقل و حرکت میں تیزی لانے کے لئے پالیسی کی تیاری میں مدد اور اسکے فروغ ‘‘ کے موضوع پر منعقد ہوئی۔ کانفرنس میں ہندوستان نے برقی نقل وحرکت کی ترقی کے لئے ایک موثر خاکہ تیار کیا گیا ہے ۔ جی 20 کی ہندوستان کی صدارت کے تحت توانائی کے شعبے میں تبدیلی سے متعلق ورکنگ گروپ  کی چوتھی میٹنگ کے موقع پر منعقدہ اس کانفرنس میں ہندوستان میں برقی نقل و حرکت ا یکو سسٹم کی ترقی کا مظاہرہ کرنے اور اس کے آگے کی ترقی کے لئے قابل عمل امو ر پر بحث کے لئے قومی وبین الاقوامی شراکت داروں کو ایک مشترکہ منچ پر ا کٹھا کیا گیا۔
اس تقریب میں ریاستوں میں درخشاں ای وی ایکو سسٹم تیار کرنے اور قومی الیکٹر بس سروس پروگرام جیسے موضوعات پر ثمرآور بات چیت ہوئی۔ قومی الیکٹرک بس پروگرام ایک جرأت مندانہ اور دراندیش پہل ہے جس کا مقصد ہندوستان میں عوامی نقل و حمل میں انقلاب لانا ہے۔ اس کے علاوہ اس کانفرنس کے دوران الیکٹرک گاڑیوں کی مالی اعانت سے متعلق جدت طرازی اور مستقبل میں الیکٹرک پر مبنی نقل و حرکت کے منظر نامہ سے متعلق اعلی سطحی مکالمہ اور جی 20 مذاکرات بھی ہوئے۔
ہندوستان میں بجلی سے چلنے والی گاڑیوں  کے بازار میں 2022 سے 2030 تک 49 فیصد سالانہ اضافہ شرح  سے متاثر کن اضافہ کی امید ہے۔ بھارت 2030 تک ای وی بازار میں 30 فیصد کی حصہ داری حاصل کرنے کے اپنے مقصد کی سمت میں تیزی سے آگے بڑھ رہاہے۔ ای وی کا اضافہ نہ صرف ملک کی معیشت کو مثبت طور پر متاثر کرے گا بلکہ اہم سماجی اور ماحولیاتی قواعد کو بھی یقینی بنائے گا ۔ جس سے کم کاربن کے اخراج والے امور پرا ٓگے بڑھتے ہوئے ہماری اقتصادی ترقی کو تقویت ملے گی اور 2070 تک خالص صفر اخراج کےہمارےتصور استوار ہوسکیں گے ۔
اپنے افتتاحی خطاب میں نتی آیوگ کے عزت مآب چیئرمین جناب سمن بیر ی نے کہاکہ ’’ہندوستانی ای وی صنعت کی توسیع روزگار پیدا کرنے کی سمت میں ایک اہم عنصر کے طور پر کام کرے گاجس سے اگلےدہائی کےآخر تک تقریبا 5ملین براہ راست اوربالواسطہ طور پر روزگار کے مواقع پیدا ہوں گے ۔ یہ ہمیں مستقل شہرکاری اوربے روزگاری کے دوہرے چیلنجز سے نمٹنے کا ایک انوکھاموقع فراہم کرے گا جس سے ہمارے شہریوں اور ہماری سرزمین کاایک روشن مستقبل یقینی ہوگا۔
گوا کے وزیراعلی جناب پرمود پانڈورنگ ساونت نے اعلان کیاکہ 2024 سے سبھی نئے سیاسی گاڑیوں کو بجلی سے چلنےوالی گاڑیاں لازمی طور پر تیار کیا جائے گاجو ماحولیات کے موافق نقل و حمل کے تئیں گوا کے عہد بستگی کی سمت میں ایک اہم قدم ہے۔ اس کے علاوہ گوا کے کرائے کی کاروں ، اور بائک سمیت تمام گاڑیوں کی دیکھ ریکھ کرنےوالے پرمٹ یافتہ افراد جنہیں 2024 تک ویٹروفٹنگ کے ذریعہ اپنے بیڑے کے 30 فیصد حصہ کی بجلی کاری کرکے ہمارے اس مشن میں اہم کردار ادا کریں گے ۔
جی 20 کے شیرپا جناب امیتابھ کانت نے ہندوستان میں ای وی کی سمت میں آگے بڑھنےکی رفتار کو بنائے رکھنے کی ضرورت پر زور دیا ۔ انہوں نے کہاکہ 7 سی- مشترکہ  ، رابطہ، سہولت، بھیڑ بھاڑ سے پاک ، چارجڈ، صاف ستھری اور جدید ترین پر مبنی ا ی وی سے متعلق وزیراعظم کے تصور کے مطابق ہمیں 2030 تک صد فیصد دوپہیہ اور تین پہیہ گاڑیوں اور 65 سے 70 فیصد بسوں کی بجلی کاری کو یقینی بنانا چاہئے ۔ ایک مستقل پالیسی ڈھانچے کی مدد سے ایک کم لاگت والی مالی اعانت یافتہ ڈھانچہ ، چارجنگ سے متعلق ایک مضبوط بنیادی ڈھانچہ اورمرکز، ریاستی اور شہر کے افسران کے درمیان آپسی تعاون کی کوشش ، ہندوستان میں بجلی پر مبنی نقل و حرکت  کامستقبل تشکیل دے گی۔
کارپوریٹ امور کی وزارتت
کارپوریٹ امور کی وزارت اور سیبی نے ضابطہ جاتی نگرانی کو مضبوط بنانے کے لئے ایک معاہدےپر دستخط کئے
نئی دہلی؍07جون2019؍کارپوریٹ امور کی وزارت اور سیکورٹیز اینڈ ایکسچینج بورڈ آف انڈیانے آج یہاں دو ضابطہ جاتی تنظیموں کے درمیان ڈیٹا کے تبادلے کے لئے ایک رسمی مفاہمت نامے  پر دستخط کئے۔مفاہمت نامے پر دستخط ایم سی اے کے جوائنٹ سیکریٹری جناب کی وی آر مورتی اور سیبی کی کل وقتی رکن محترمہ مدھاوی پوری بُچ نے دونوں تنظیموں کے سینئر افسران کی موجودگی میں کئے۔
معیشت کے اہم شعبوں کو متاثر کرنے والے کارپوریٹ دھوکہ دہی کے واقعات کے تنا ظر میں اس پر نظر رکھنے کی بڑھتی ضرورت کی وجہ سے اس مفاہمت نامے پر دستخط کئے گئے ہیں۔چونکہ نجی شعبہ معاشی ترقی میں ایک اہم رول ادا کرتا ہے، ایسے میں ایک زبردست کارپوریٹ گورننس میکنزم وقت کی ضرورت بن گئی ہے۔
اس مفاہمت نامے سے خود کار اور مستقل بنیاد پر سیبی اور ایم سی اے کے درمیان ڈیٹا اور معلومات شیئر کرنے کا راستہ ہموار ہوگا، اس سے معطل شدہ کمپنیوں، فہرست سے باہر کی گئی کمپنیوں کی تفصیلات، سیبی کے شیئر ہولڈنگ طریقہ کار اور کارپوریٹ کمپنیوں کے ذریعے رجسٹرار میں داخل کردہ مالیاتی اسٹیٹمنٹ ، کارپوریٹ سے متعلق آڈٹ رپورٹ وغیر جیسی خصوصی معلومات شیئر کی جاسکیں گی۔مفاہت نامہ اس بات کو یقینی بنائے گا کہ ایم سی اے اور سیبی دونوں میں ضابطہ جاتی مقاصد کے لئے تعلق ہے۔ ڈیٹا کے مستقل تبادلے کے علاوہ سیبی اور ایم سی اے جانچ ، معائنہ ، تفتیش اور قانونی چارہ جوئی کرنے کے مقصد سے اپنے متعلقہ ڈیٹا بیس میں دستیاب کوئی بھی معلومات طلب کرنے پر ایک دوسرے کے ساتھ تبادلہ کریں گی۔
اس مفاہمت نامے کا نفاذ اسی تاریخ سے ہوتا ہے، جس تاریخ میں اس پر دستخط کئے گئے اور یہ ایم سی اے اور سیبی کا جاری اقدام ہے، جو کہ پہلے سے ہی مختلف موجودہ میکنزم کے توسط سے ایک دوسرے کے ساتھ اشتراک کررہے ہیں۔ اس اقدام کے لئے ڈیٹا ایکسچینج اسٹیئرنگ گروپ بھی تشکیل دیا گیا ہے، جو وقتاً فوقتاً ڈیٹا کے تبادلے کی صورتحال کا جائزہ لے گا اور ڈیٹا شیئرنگ میکنزم کی اثر انگیزی کو مزید بہتر بنانے کے لئے اقدامات کرے گا۔یہ مفاہمت نامہ دو ضابطہ جاتی تنظیموں کے درمیان امداد باہمی اور ہم آہنگی کے ایک نئے دور کا آغاز ہے۔
م ن۔ن ا۔ن ع
U: 2348
(Visitor Counter : 36
صدر جمہوریہ کا سکریٹریٹ
ڈومینیکن ریپبلک کی نائب صدر نے صدر جمہوریہ سے ملاقات کی
ڈومینیکن ریپبلک کی نائب صدر، عزت مآب محترمہ راکیل پینا روڈریگز نے آج  راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
نائب صدر جمہوریہ کا ہندوستان کے پہلے دورہ پر خیرمقدم کرتے ہوئے صدر جمہوریہ نے کہا کہ اس دورے کا وقت بہت موزوں ہے کیونکہ ہندوستان اور ڈومینیکن ریپبلک اپنے سفارتی تعلقات کی 25 ویں سالگرہ منا رہے ہیں۔ انہوں نے کہا کہ دونوں ممالک کے درمیان دوطرفہ تعلقات گرمجوشانہ اور دوستانہ ہیں، جو جمہوریت کی مشترکہ اقدار اور عالمی مسائل پر نظریات کے وسیع اتحاد کی مضبوط بنیاد وں پر استوار ہیں ۔
صدر جمہوریہ نے اس بات کا ذکر کیا کہ ڈومینیکن ریپبلک لاطینی امریکہ میں ہندوستان کا آٹھواں سب سے بڑا تجارتی شراکت دار ہے۔ وہ پراعتماد تھیں کہ تجارتی فوائد کو مزیدمتنوع بنانے کی صلاحیت موجود ہے۔ انہوں نے کہا کہ دونوں ممالک کے درمیان دواسازی کی مصنوعات، سمندری سائنس، موسمیات، تباہی سے تحفظ فراہم کرنےوالے بنیادی ڈھانچے اور ڈیجیٹل ادائیگیوں کی ٹیکنالوجی جیسےشعبوں میں مل کر کام کرنے اور اپنے تجربے اور مہارت کے تبادلے کی گنجائش موجود ہے۔
صدر جمہوریہ نے کہا کہ صلاحیت کی تعمیر ہند-ڈومینیکن ریپبلک تعاون کے مرکزی ستونوں میں سے ایک ہے۔ انہیں یہ جان کر خوشی ہوئی کہ حال ہی میں، ہندوستان نے سائبر سیکورٹی اور ریموٹ سینسنگ کے اہم شعبوں میں ڈومینیکن ریپبلک کے عہدیداروں کے لیے دو خصوصی آئی ٹی ای سی تربیتی کورسز کا اہتمام کیا ہے۔
دونوں رہنماؤں نے اس بات پر اتفاق کیا کہ ہندوستان اور ڈومینیکن ریپبلک کے درمیان مسلسل تبادلے اور رابطوں سے ہمارے دوطرفہ تعلقات مزید مضبوط ہوں گے۔
وزارت خزانہ
ڈی آر آئی نے منڈرا سے 3004 کلوگرام ہیروئن ضبط کی - آٹھ افراد کی گرفتاری
نئی دہلی:22ستمبر،2021۔بھارت میں ہیروئن کی اسمگلنگ کے خلاف مسلسل کارروائی کئے جانے کے دوران ڈائریکٹوریٹ آف ریوینیو انٹیلی جنس  نے 13 ستمبر 2021 کو دو کنٹینر حراست میں لیے جو کہ افغانستان کے قندھار سے بندر عباس، ایران کے راستے منڈرا بندرگاہ پہنچے تھے۔ کنٹینرز میں نیم پروسیسڈ ٹالک سٹونز ہونے کا دعویٰ کیا گیا تھا۔ کنٹینرز کی تفصیلی جانچ پڑتال کے بعد 17 ستمبر 2021 اور 19 ستمبر 2021 کو دونوں کنٹینرز سے 2988 کلو گرام ہیروئن ضبط کی گئی۔
ہیروئن جمبو بیگز میں چھپائی گئی تھی جس کے بارے میں کہا گیا کہ اس میں غیر پروسیسڈ ٹیلک پاؤڈر ہے۔ ہیروئن کو تھیلوں کی نچلی تہوں میں رکھا گیا تھا۔ اس کے بعد ہیروئن کو ٹالک پتھروں سے پاٹ دیا گیا تاکہ پتہ نہ چل سکے۔ اس کے نتیجے میں ہیروئن کو بڑی محنت سے ٹالک اسٹونز سے الگ کرنا پڑا۔
نئی دہلی، نوئیڈا ، چنئی، کوئمبٹور، احمد آباد، مانڈوی، گاندھی دھام اور وجئے واڑہ میں فوری طور پر فالو اپ آپریشن کیا گیا۔ اس کی وجہ سے دہلی کے ایک گودام سے 16.1 کلو گرام ہیروئن برآمد ہوئی، 10.2 کلو گرام پاؤڈر جس کا کوکین ہونے کا شبہ ہے اور 11 کلو گرام مادہ، جس کے ہیروئن ہونے کا شبہ ہے۔
اس معاملے میں اب تک مجموعی طور پر آٹھ  افراد جن میں چار  افغانی، ایک  ازبک اور تین  ہندوستانی شہری شامل ہیں، کو گرفتار کیا گیا ہے۔ گرفتار بھارتی شہریوں میں امپورٹ ایکسپورٹ کوڈ  کا حامل بھی شامل ہے، جو کنسائنمنٹ درآمد کرنے کے لیے استعمال ہوتا تھا۔ اسے چنئی سے گرفتار کیا گیا۔ مزید تحقیقات جاری ہیں۔
-----------------------
ش ح۔م ع۔ ع ن
U NO: 9288
(Visitor Counter : 151
سماجی انصاف اور تفویض اختیارات کی وزارت
ایک آسٹریلیائی وفد نے سماجی انصاف اور تفویض اختیارات کے مرکزی وزیر ڈاکٹر وریندر کمار سے ملاقات کی تاکہ معذوری کےشعبے میں تعاون پر تبادلہ خیال کیا جاسکے
آسٹریلیائی وفد نے حکومت ہند اور آسٹریلیائی حکومت کے درمیان معذوری کے شعبے میں تعاون کے لئے مفاہمت نامہ کی عمل آوری کی پیش رفت کی ستائش کی
ڈاکٹر وریندر کمار نے کمیونٹی پر مبنی جامع ترقی  پروگرام سے متعلق 6 مہینے کا کورس تیار کرنے کے لئے میلبورن یونیورسٹی اور ڈی ای پی ڈبلیو ڈی کی سراہنا کی
دونوں فریق نے ذہنی صحت کی بحالی سمیت بحالی کے شعبے میں کورسیز/موڈیول تیار کرنے کے لئے ایک ٹاسک فورس کی تشکیل پر اتفاق کیا
میلبورن یونیورسٹی کے افسران پر مشتمل ایک آسٹریلیائی وفد نے آج سماجی انصاف اور تفویض اختیارات کے مرکزی وزیر ڈاکٹر وریندرکمار کے دفتر میں ان سے ملاقات کی تاکہ معذوری کے شعبے میں تعاون سے متعلق مختلف امور اور آگے کے معاملوں پر تبادلہ خیال کیا جاسکے ۔
پروفیسر مائیکل ویسلے، ڈپٹی وائس چانسلر، پروفیسر ایم اشوک کمار، معاون ڈپٹی وائس چانسلر، پروفیسر ایم او بریان، سائنس کے ڈین فیکلٹی ، پروفیسر ناتھن گرلس اور محترمہ لیزا، چیف ایگزیکٹو ا فسر ، آسٹریلیا انڈیا انسٹی ٹیوٹ پر مشتمل وفد نے 22 نومبر 2018 کو معذور ی کے شعبے میں تعاون کے لئے حکومت ہند اور آسٹریلیائی حکومت کے درمیان دستخط کئے گئے مفاہمت نامے کے نفاذ پر ہوئی پیش رفت پر تبادلہ خیال کیا۔ آسٹریلیائی وفد کے ممبران نے مفاہمت نامے کی عمل آوری میں اب تک کی پیش رفت کی ستائش کی ۔
مذکورہ مفاہمت نامےمیں تعاون کےشعبے میں معذوری کی پالیسی اور خدمات کی ترسیل ، جلد شناخت اور معذوری کی روک تھام کے لئے اقدامات ، کمیونٹی رسائی، تعلیم و تربیت، صلاحیت سازی اور معذوری کے شعبے میں سرمایہ کاری کو فروغ دینا شامل ہیں۔ میلبورن یورنیورسٹی ا ٓسٹریلیا کی پروگرام کا نفاذ کرنے والی ایجنسی ہے جیسا کہ آسٹریلیائی ہائی کمیشن، نئی دہلی نے مفاہمت نامےکےنفاذ کے لئے نامزد کیا ہے ۔
ڈاکٹر ویریندر کمار نے کمیونٹی پر مبنی جامع ترقی  پروگرام سے متعلق 6 ماہ کا کورس تیار کرنے کے لئے میلبورن یونیورسٹی اور ڈی ای پی ڈبلیو ڈی کے تعاون کی ستائش کی جسے بعد میں ملک بھر کے 16 اداروں میں پائلٹ بنیاد پر شروع کیا گیا ہے ۔ انہوں نے تجویز دی کہ ایک بار ذہنی صحت کی بحالی کا قومی ادارہ  مکمل طور پر فعال ہوجائے، میلبورن یونیورسٹی تربیتی پروگراموں کے تبادلے کے ذریعہ ادارے کی صلاحیت سازی میں اہم کردار ادا کرسکتی ہے ۔
مرکزی وزیر نے اس بات کابھی مشاہدہ کیا کہ این آئی ایم ایچ آر اور میلبورن یورنیورسٹی دونوں مشترکہ طور پر تحقیق شروع کرنے اور ذہنی بیماری میں مبتلا افراد کی بحالی کےلئے ماڈل اور معیاری آپریٹنگ طریقہ کار تیار کرنے کے لئے ایک ساتھ مل کر کام کرسکتے ہیں ۔
دونوں فریق نے ذہنی صحت کی بحالی سمیت بحالی کے شعبے میں کورس / ماڈیول تیارکرنےکےلئے ایک ٹاسک فورس کی تشکیل پر متفق ہوئے ہیں ۔ ڈی ای پی ڈبلیو ڈی کے تحت قومی ادارے مفاہمت نامے کے مطابق میلبورن یونیورسٹی کے ساتھ تعاون بھی کریں گے۔
ڈی ای پی ڈبلیو ڈی کی سکریٹری محترمہ انجلی بھاورا اور جناب راجیش یادواور جناب راجیو شرما، کوائنٹ سکریٹریز اور دیگر افسران پر مشتمل ا ن کی ٹیم آسٹریلیائی وفد کے ساتھ بات چیت کے دوران موجود تھی ۔
۔۔۔۔۔۔۔۔۔۔۔
ش ح۔ ع ح ۔ ف ر
U-3806
(Visitor Counter : 91
وزیراعظم کا دفتر
وزیر اعظم نے زچگی کی شرح اموات میں نمایاں کمی کی ستائش کی
وزیراعظم جناب نریندر مودی نے زچگی کی شرح اموات میں نمایاں کمی کی ستائش کی ہے جو 2014-16 میں 130 فی لاکھ زندہ ولادتوں سے کم ہو کر 2018-20 میں فی لاکھ زندہ ولادتوں تک 97 آگئی ہے۔ وزیر اعظم نے اس بات پر زور دیا کہ خواتین کو بااختیار بنانے سے متعلق تمام پہلو بہت مضبوط ہیں۔
مرکزی وزیر صحت اور خاندانی بہبود ڈاکٹر منسکھ منڈاویا کے ایک ٹویٹ کے حوالے سے وزیر اعظم نے ٹویٹ کیا:
"یہ ایک بہت حوصلہ افزا رجحان ہے۔ اس تبدیلی کو دیکھ کر خوشی ہوئی۔ خواتین کو بااختیار بنانے سے متعلق تمام پہلوؤں کو آگے بڑھانے پر ہمارا زور بہت مضبوط ہے۔"
ریلوے کی وزارت
ممبئی اورپنے کے درمیان پروقار ریل گاڑی دکن کوئین ایکسپریس میں پھیر بدل
نیشنل انسٹی ٹیوٹ آف ڈیزائن احمدآباد، ریلی گاڑی کی باہری شکل وشباحت کو درست کرنے میں مصروف
نئی دہلی ،05؍مارچ:مہاراشٹر میں ممبئی سے پنے کے درمیان چلنے والی بھارتیہ ریلویز کی مالا مال وراثتی اہمیت کی انتہائی پروقار ریل گاڑیوں میں سے ایک دکن کوئین ایکسپریس بڑے پیمانے پر تبدیلی کے لئے بالکل تیار ہے۔ سب سے پہلے 90 سال پرانی ریل گاڑی کے جرمنی کے ڈیزائن لنک ہاف مین بش ، مسافر ڈبوں میں تبدیلی کرنے کی تجویز ہے۔ ایل ایچ بی مسافر ڈبوں میں سیفٹی کی بہتر خصوصیات کے ساتھ سفر کا خوشگوار تجربہ دینے، بہتر سسپنشن نظام نصب جس کی وجہ سے یہ کافی آرام د ہ ہے۔ دوسرے یہ کہ مسافر ریل گاڑی کی ظاہری شکل وصورت کو بھی تبدیل کرنے کی تجویز ہے۔ دکن کوئین فی الحال سرخ بینڈ کی ساتھ نیلا اور سفید رنگ کا امتزاج ہے۔ تیسرے یہ کہ ریل گاڑی کے اپ گریڈ شدہ مسافر ڈبوں پر ریل گاڑی کا نیا لوگو چسپاں کرنے کی بھی تجویز ہے۔
سینٹرل ریلویز، جو یہ ریل گاڑی چلاتی ہے، اس نے مجوزہ اپ گریڈیڈ دکن کوئین  کی باہری شکل و صورت کو تبدیل کرنے کا عمل شروع کردیا ہے۔ زیر تبصرہ ریل گاڑی سے جڑے مسافروں کے گہرے جذبات کی روشنی میں سینٹرل ریلویز نے ریل گاڑی کے باہری خدو خال سے متعلق صارفین سے آراء طلب کی ہے۔متعدد صلاح و مشورہ اور صارفین سے حاصل معلومات کی بنیاد پر سینٹرل ریلویز نے کسٹمر ووٹنگ کے مطابق ان کی رینکنگ کے ساتھ مسافر ڈبوں کے 8 مختلف ڈیزائن تیار کئے ہیں۔ریل گاڑی کے لئے لوگو کا نیا ڈیزائن تیار کرنے کی بھی تجویز ہے ، جس میں ممبئی کے چھتر پتی شیواجی مہاراج ٹرمنلاسٹیشن پر درج یونیسکو کی شبیہ کو شامل کرنے کی بھی تجویز ہے۔ریل بورڈ کے مشورے سے سینٹرل ریلویز نے اس کے لئے احمد آباد کے نیشنل انسٹی ٹیوٹ آف ڈیزائن کی خدمات حاصل کی ہیں۔این آئی ڈی، وزارت صنعت و تجارت کے تحت ایک خود مختار ادارہ ہے، جو ڈیزائن کی تیاری میں اپنی پیشہ ورانہ صلاحیتوں کو بروئے کار لاتا ہے۔ سینٹرل ریلویز نے 8 مختلف ڈیزائن، لوگو کے ڈیزائن اور این آئی ڈی کو متعلقہ مواد مہیا کرایا ہے۔
اس فیصلے کے مطابق این آئی ڈی کی ٹیم نے دکن کوئین ریل گاڑی کے معائنے اور اس میں سفر کے لئے ممبئی کا دورہ کیا اور دوران سفر مسافروں سے تجربات معلوم کرنے کے لئے ان کے ساتھ بات چیت کی۔ ٹیم نے یونیسکو کے سند یافتہ سی ایس ایم ٹی کی عمارت کو بھی دیکھا۔ اپنے سفر کے دوران ٹیم نے اعدادو شمار حاصل کئے، ریل گاڑی کی پیمائش کی ، ان کے فوٹو اتارے، ریلویز کے عملہ اور مسافروں کے ساتھ بات چیت کی۔امید ہے کہ یہ ٹیم رواں ماہ کے آخر تک اپنی رپورٹ پیش کردے گی۔یہ کارروائی حکومت ہند کی دو وزارتوں یعنی وزارت ریلوے اور وزارت صنعت و تجارت کے درمیان ہم آہنگی کی ایک عمدہ مثال ہے۔
یہ ریل گاڑی 1930ء سے اپنی خدمات انجام دے رہی ہے۔اس میں ہندوستان کی پہلی سپر فاسٹ ریل گاڑی ہونے ، تویل فاصلے تک سفر کرنے والی پہلی ریل گاڑی ہونے اور پہلی قابل سیرو سیاحت والی ٹرین ہونے والے متعدد ریکارڈ قائم کئے ہیں۔ یہ پہلی ریل گاڑی ہے ، جس میں خاتون مسافروں کے لئے ایک علیحدہ کار ہوتا ہے اور یہ پہلی ریل گاڑی ہے، جس میں ڈائننگ کار لگانے کا رواج بھی شروع ہواتھا۔
کامرس اور صنعت کی وزارتہ
اٹھارویں ہند-آسٹریلیا مشترکہ وزارتی کمیشن  کا مشترکہ بیان
ہندوستان کے وزیر تجارت اور صنعت جناب پیوش گوئل اور آسٹریلیا کے تجارت اور سیاحت کے وزیر سینیٹر ہون ڈان فیرل نے کل دو طرفہ اقتصادی تعلقات کو مزید آگے بڑھانے کے لیے اگلے اقدامات پر تبادلہ خیال کرنے کے لیے ملاقات کی۔
وزرا نے اقتصادی تعاون اور تجارتی معاہدے  کے نفاذ، ہندوستان-آسٹریلیا جامع اقتصادی تعاون کے معاہدے  کے لیے بات چیت اور دو طرفہ سرمایہ کاری کو مزید فروغ دینے پر تبادلہ خیال کیا۔ وزرا نے جی 20،ہند پیسیفک اکنامک فریم ورک  اور ورلڈ ٹریڈ آرگنائزیشن  میں شمولیت پر بھی تبادلہ خیال کیا۔
وزرا نے بتایا کہ وزیر اعظم نریندر مودی اور وزیر اعظم انتھونی البانیز مذاکرات میں تیزی سے پیش رفت اور ایک جامع اقتصادی تعاون کے معاہدے  کے جلد اختتام کے منتظر ہیں، جو ای سی ٹی اے کی طرف سے رکھی گئی بنیادوں کو استوار کرے گا، بشمول تجارت کے نئے شعبے، سرمایہ کاری اور تعاون۔ سی ای سی اے روزگار کے نئے مواقع پیدا کرے گا، معیار زندگی بلند کرے گا اور دونوں ممالک میں عمومی بہبود کو بہتر بنائے گا۔ وزرا جلد از جلد سی ای سی اے کی تکمیل کے منتظر ہیں، دو طرفہ تکنیکی مارکیٹ تک رسائی کے مختلف مسائل کو حل کرنے میں کی جانے والی پیش رفت سے خوش ہیں اور مسلسل مصروفیت کے منتظر ہیں۔
وزرا نے ہموار اور بر وقت صاف توانائی کی منتقلی کی اہمیت کو اجاگر کیا کیونکہ دونوں ممالک اپنے متعلقہ خالص صفر اہداف کو حاصل کرنے کے لیے کام کر رہے ہیں۔ وزرا نے آسٹریلیا اور ہندوستان کی معیشتوں کی تکمیلی نوعیت کو نوٹ کیا اور خالص صفر اخراج کو حاصل کرنے کے لیے اقتصادی، ٹیکنالوجی، اور تجارت اور سرمایہ کاری کے تعاون کو مزید فروغ دینے کا عہد کیا۔
وزیر فیرل نے ہندوستان کی جی 20 صدارت کے لیے آسٹریلیا کی مضبوط حمایت کا اعادہ کیا۔ وزرا نے اس بات پر اتفاق کیا کہ جی 20 کو دنیا کو مضبوط، پائیدار اور جامع ترقی کے راستے پر جانے میں مدد کرنے کی ضرورت ہے، جس میں پائیدار ترقی کے اہداف کے حصول کے لیے پیش رفت کو تیز کرنا بھی شامل ہے۔
وزرا نے اس بات پر اتفاق کیا کہ آسٹریلیا اور ہندوستان آئی پی ای ایف کے لیے اعلیٰ عزائم رکھتے ہیں، جیسا کہ نئی دہلی میں آئی پی ای ایف مذاکرات کے خصوصی دور میں اس بات کا ثبوت ہے، اور آئی پی ای ایف باہمی دلچسپی کے شعبوں بشمول صاف معیشت اور لچکدار سپلائی چینز پر مل کر کام کرنا جاری رکھیں گے۔
وزرا نے کثیر جہتی تجارتی نظام کی اہمیت کا اعادہ کیا، جس کا مرکز ڈبلیو ٹی او ہے۔ انہوں نے جنیوا میں 12ویں ڈبلیو ٹی او کی وزارتی کانفرنس کی کامیابی پر اتفاق کیا اور ڈبلیو ٹی او کے افعال کو بہتر بنانے اور 2024 تک تنازعات کے تصفیہ کے نظام کو مکمل طور پر فعال کرنے کے لیے اپنے عزم کا اعادہ کیا۔ وزارتی کانفرنس 2024 میں ابوظہبی میں ہوگی۔
وزرا نے تسلیم کیا کہ آسٹریلیا اور ہندوستان اہم تجارتی شراکت دار ہیں۔ ہندوستان-آسٹریلیا دو طرفہ تجارت گزشتہ مالی سال 31 بلین امریکی ڈالر سے تجاوز کر گئی۔ دونوں نے اس بات پر اتفاق کیا کہ دونوں ممالک کے درمیان تجارتی تکمیل کو دیکھتے ہوئے، اگلے 5 سالوں میں دو طرفہ تجارت میں نمایاں اضافہ کرنے کے کافی امکانات موجود ہیں۔